Χοακίν Γκουσμάν

Ο Χοακίν Αρκιβάλντο Γκουσμάν Λοέρα (; , γεννήθηκε στις 4 Απριλίου 1957) είναι βαρόνος ναρκωτικών και πρώην ηγέτης του Καρτέλ Σιναλόα, μέλος του  διεθνούς συνδικάτου του εγκλήματος. Γνωστός και ως "Ελ Τσάπο" ("μικρούλης", ‘’κοντός’’,  ) λόγω του ύψους 1.68 μέτρων, ο Γκουσμάν θεωρείται ο ισχυρότερος έμπορος ναρκωτικών στον κόσμο. Έχει καταδικαστεί αμετάκλητα σε ισόβια δεσμά, το 2019, και βρίσκεται σήμερα φυλακισμένος σε κατάστημα υψίστης ασφαλείας στις ΗΠΑ.

Γεννήθηκε στην Σιναλόα και μεγάλωσε σε μια φτωχή αγροτική οικογένεια. Υπέστη σωματική κακοποίηση από τον πατέρα του μέσω του οποίου ο Γκουσμάν άρχισε το εμπόριο ναρκωτικών, βοηθώντας τον να καλλιεργεί μαριχουάνα για ντόπιους εμπόρους κατά την πρώιμη ενήλικη του ζωή. Στα τέλη της δεκαετίας του 1970, ο Γκουσμάν, άρχισε να εργάζεται με τον Έκτωρ Λουίς Πάλμα Σαλαζάρ, έναν από τους ανερχόμενους επικεφαλής έμπορους ναρκωτικών στη χώρα, βοηθώντας την χαρτογράφηση διαδρομών για τη μεταφορά ναρκωτικών μέσω Σιναλόα προς τις Ηνωμένες Πολιτείες. Ο Γκουσμάν έγινε επόπτης λογιστής για τον Μιγκέλ Άνχελ Φέλιξ Γκαγιάρδο στα μέσα της δεκαετίας του 1980, ωστόσο, μετά την σύλληψη του Γκαγιάρδο το 1988, ίδρυσε το  δικό του Καρτέλ Σιναλόα.

Ως αρχηγός του Καρτέλ Σιναλόα, ο Γκουσμάν επέβλεπε την μεταφορά κοκαΐνης, μεθαμφεταμίνης, μαριχουάνας, και ηρωίνης, διανέμοντάς τις παράνομα  στις Ηνωμένες Πολιτείες και την Ευρώπη, τους μεγαλύτερους πελάτες ναρκωτικών. Μέσω διάφορων πρωτοποριών όπως μεγάλης εμβέλειας σήραγγες κοντά σε σύνορα, μπόρεσε να εξάγει περισσότερα ναρκωτικά στις Ηνωμένες Πολιτείες από οποιοδήποτε άλλο έμπορο στην ιστορία. Η ηγεσία του στο καρτέλ είχε ως αποτέλεσμα να αποκτήσει τεράστιο πλούτο και δύναμη. Ο Γκουσμάν ήταν σύμφωνα με το Forbes ένας από τους ισχυρότερους ανθρώπους στον κόσμο, μεταξύ των ετών 2009 και 2013, ενώ η υπηρεσία DEA (Drug Enforcement Administration) των ΗΠΑ εκτιμά ότι έχει επιρροή και  πλούτο παρόμοια με του Πάμπλο Εσκομπάρ.

Ο Γκουσμάν συνελήφθη για πρώτη φορά στη Γουατεμάλα το 1993, παραπέμφθηκε και καταδικάστηκε σε 20 χρόνια φυλακή στο Μεξικό για δολοφονίες και εμπόριο ναρκωτικών. Δωροδόκησε τους φύλακες και δραπέτευσε από την ομοσπονδιακή φυλακή υψίστης ασφαλείας που ήταν έγκλειστος, το 2001. Ως δραπέτης είχε ως αποτέλεσμα να επικηρυχθεί με το ποσό των 8.8 εκατομμυρίων δολαρίων από το Μεξικό και τις ΗΠΑ για πληροφορίες που θα οδηγούσαν στη σύλληψή του, και τελικά συνελήφθη στο Μεξικό το 2014. Δραπέτευσε πριν από την επίσημη καταδίκη του το 2015, μέσω σήραγγας 1,5 χιλιομέτρων κάτω από το κελί του. Συνελήφθη ξανα το 2016, και εκδόθηκε στις Ηνωμένες Πολιτείες ένα χρόνο αργότερα, όπου βρέθηκε ένοχος για μια σειρά από ποινικές πράξεις που σχετίζονται με την ηγεσία του Καρτέλ Σιναλόα. Αναμένεται να καταδικαστεί σε ισόβια κάθειρξη χωρίς τη δυνατότητα αποφυλάκισης στη ακροαματική διαδικασία που έχει προγραμματιστεί για τις 25 Ιουνίου 2019.

Πρώτα χρόνια 
Ο Χοακίν Αρκιβάλντο Γκουσμάν Λοέρα γεννήθηκε σε μια φτωχή οικογένεια στην αγροτική κοινότητα, την Λα Τούνα του Μπαντιραγκουάτο στη Σιναλόα του Μεξικού. Γεννήθηκε στις 4 Απριλίου 1957. Οι γονείς του ήταν οι Εμίλιο Γκουσμάν Μπουστίγιος και Μαρία Κονσουέλο Λοέρα Πέρες. Οι παππούδες ήταν οι Χουάν Γκουσμάν και η Οτίλια Μπουστίγιος, ενώ παππούδες από την πλευρά της μητέρας του ήταν οι Οβίδιο Λοέρα Κομπρέτ και Πομπόσα Πέρες Ουριάρτε. Για πολλές γενιές, η οικογένεια του έζησε στη Λα Τούνα. Ο πατέρας του ήταν επίσημα εκτροφέας βοοειδών, όπως οι περισσότεροι στην περιοχή όπου μεγάλωσε. Σύμφωνα με ορισμένες πηγές μπορεί να ήταν και γκομέρο, καλλιεργητής παπαρούνας οπίου. Έχει δύο νεότερες αδερφές την Αρμίντα και την Μπερνάρντα και τέσσερα μικρότερα αδέλφια τον Μιγκέλ Άνγκελ, Αουρελιάνο, Αρτούρο, και τον Εμίλιο.Φέρεται να έχει τρία ακόμα μεγαλύτερα αδέλφια που φέρονται να πέθαναν από φυσικά αίτια όταν ήταν μικρός.

Δείτε επίσης 
 Πόλεμος των Ναρκωτικών στο Μεξικό
 Πάμπλο Εσκομπάρ

Σημειώσεις

Παραπομπές

Εξωτερικοί σύνδεσμοι
 

Μεξικανοί εγκληματίες
Πολιτικά σκάνδαλα